На основу Закона о донацијама и хуманитарној помоћи („ Сл. лист СРЈ”, бр. 53/2001, 61/2001, 36/2002 и „Сл. гласник РС“, бр. 101/2005), члана 2. став 1. тачка 45. Закона о буџетском систему („Сл. гласник РС“, бр. 54/2009, 73/2010, 101/2010, 101/2011, 93/2012, 62/2013, 63/2013-исп. и 108/2013) и 119. став 1. тачка 1) Закона о основама система образовања и васпитања ("Сл. гласник РС", бр. 88/2017, 27/2018-др.закони, 10/2019, 6/2020 и 129/2021), и Статута бр. 481 од 16.05.2022 године, школски одбор Основне школе“Свети Сава „ из Владичиног Хана , на седници одржаној дана 06.06.2022 бр. 545/6 године донео је

**ПРАВИЛНИК**

**О СТИЦАЊУ И РАСПОДЕЛИ СРЕДСТАВА ОД ДОНАЦИЈА И ХУМАНИТАРНЕ ПОМОЋИ**

**Члан 1.**

Овим правилником уређују се циљеви, облици, и методе прикупљања, начин и контрола трошења, као и друга питања од значаја за стицање и располагање средствима која Основна школа „Свети Сава“ у Владичином Хану ( у даљем тексту: школа) добија или даје у виду донација , помоћи , хуманитарне помоћи и хуманитарна помоћкоју у виду новца издвајају запослени из својих зарада добровољно.

**Стицање средстава**

**Члан 2.**

**Школа може стицати средства путем** :

1. донација,
2. помоћи ,
3. хуманитарне помоћи и
4. Хуманитарна помоћ коју у виду новчаних средстава издвајају запослени из својих зарада добровољно **.**

**ДОНАЦИЈЕ, ПОМОЋ И ХУМАНИТАРНА ПОМОЋ**

**Чла. 3.**

Школа може располагати донаторским средствима и помоћи и хуманитарне помоћи само у функцији обављања делатности утврђених законом и Статутом школе. Донација , помоћ и хуманитарна помоћ коју школа прима може бити у роби (осим дувана и дуванских прерађевина, алкохолних пића и путничких аутомобила), услугама, новцу, хартијама од вредности, имовинским и другим правима у складу са законом.

Предмет донације , помоћи и хуманитарне помоћи могу бити новац, хартије од вредности, права, добра, услуге и радови и врше се уступањем без накнаде, а у циљу помоћи за обављање регистрованих делатности примаоца донације. О примљеним донацијама , помоћи и хуманитарне помоћи школа води посебну евиденцију, која садржи податке о свакој донације , помоћи и хуманитарној помоћи.

**Чла. 4.**

Вредност предмета донације , помоћи и хуманитарне помоћи мора бити процењива, односно вредност предмета донације мора бити исказана у уговору о донацији и обавезно се приказује кроз финансијски извештај примаоца донације.

У уговору мора бити наведено да ли је донор на добро које је предмет донације платио ПДВ,зависно од те изјаве школа као прималац донације има или нема обавезу плаћања пореза на донацију.

У случају да намена донације и хуманитарне помоћи није унапред одређена или условљена, одлуку о намени и трошењу донације и хуманитарне помоћи доноси директор школе, уколико вредност донације не прелази износ од 2/3 доње границе вредности јавне набавке мале вредности.

**Члан 5.**

Донације , помоћи и хуманитарне помоћи у име школе може примити искључиво директор школе. Донације , помоћи и хуманитарне помоћи у виду домаћег или страног новца морају бити уплаћене искључиво на рачун школе. Новчана средства се распоређују финансијским планом школе, као и планом јавних набавки и користе се у складу са законом. Директор је дужан да одбије донације , помоћи и хуманитарне помоћи ако њен циљ није у складу са чланом 2. овог правилника, или би примање донације и помоћи озбиљно угрозило интересе школе, односно проузроковало ненадокнадиву штету угледу школе. Друга лица (запослени ушколи) могу на основу овлашћења директора да обезбеђују и примају донације и помоћ.

Донације и помоћ у виду новца или хуманитарна помоћ у виду новца морају бити уплаћене на текући рачун школе , са посебно дефинисаном наменом .

**Расподела средстава**

**Члан 6.**

**Средствима стеченим путем** донације , помоћи и хуманитарне помоћи **школи самостално располаже у складу са законом**.

**Члан 7.**

**Давалац** донације , помоћи и хуманитарне помоћи **може уговором о** донације , помоћи и хуманитарне помоћи **или другим актом којим донира средства школи да одреди посебну намену тих средстава, али само у границама предвиђеним чл. 2 овог правилника.**

Одлуку о прихватању донације доноси директор примаоца донације , помоћи и хуманитарне помоћи потписивањем уговора о донацији.

**Члан 8.**

**Одлуку о додели средстава из донације или намени за одређене услуге у складу са овим правилником, доноси директор школе, а у складу са законом и овим правилником. Одлука садржи податке о донатору и сврси донације, укупан износ средстава, износе средстава по појединим ставкама ако су спецификоване, евентуална ограничења у погледу располагања, као и друге податке и упутства како би се остварила сврха донације. Укупан износ средстава добијен по основу донације умањује се за порез на поклон (донацију), као и за покриће режијских трошкова око реализације уговора, а који не може бити већи од 10 % од добијених средстава. Уколико је давалац донације одредио намену средстава, школа је у обавези да га извести о начину реализације донације путем извештаја, односно на начин који је утврђен међусобним уговором и омогући увид у финансијске и друге списе школе.**

Члан 9.

Уговором о донацији се регулишу и уређују међусобна права, обавезе и одговорности даваоца примаоца донације.

Члан 10.

Уговор о донацији обавезно садржи: 1. податке о уговорним странама; 2. предмет и вредност донације; 3. намену донације; 4. начин и рок извршења донације; 5. услове за измену или раскид уговора о донацији; 6. одредбе о решавању спорова.

Члан 11.

Прималац донације је дужан да са предметом донације поступа наменски, у складу са уговором о донацији.

Свако ненаменско поступање са предметом донације подлеже дисциплинској одговорности и представља тежу повреду правила понашања запослених код послодавца.

**2.** **Хуманитарна помоћ коју у виду новчаних средстава издвајају запослени из својих зарада добровољно и то 0,5 % од месечне зараде.**

**Član 12.**

Право на коришћење ових бесповратних новчаних средстава имају само запослени који издвајају средстава и ученици школе.

Намена овако прикупљених средстава се користи за :

1. тешке болести, повреде и операције ученика школе -(срца, бубрега, желудца, мозга, плућа, малигна оболења) лекови ,помагала и прегледи.
2. тешка болест, повреде и операција запосленог и брачног и ванбрачног друга и деце запосленог брачна и ванбрачна- (срца, бубрега, желудца, мозга, плућа,малигна оболења )лекови , помагала и прегледи.

**Одлуку о намени и износу располагања овим средствима доноси комисија школе коју именује**

**Наставничко веће школе, а на захтев одељењског старешине ученика коме је помоћ потребна уз документацију лекара, и на захтев запосленог уз лекарску документацију.**

Члан 13.

**Прелазне и завршне одредбе**

Измене и допуне овог Правилника врше се на начин и по поступку који је предвиђен за његово доношење.

Члан 14.

Овај правилник ступа на снагу осам дана од дана објављивања на огласној табли школе.

Председник школског одбора

Јовица Савић

Правилник је ступио на снагу 15.06.2022год.